《送张都宪瑄用陈公甫韵二首 其一》
明代·章懋

万里无诸国，旬宣仅一年。稻收千浍雨，榕翳几村烟。

保障多新政，规模总昔贤。设施嗟未究，赤舄又言旋。

作者简介：（1437—1522）金华府兰溪人，字德懋，号闇然子，晚号谷滨遗老。成化二年进士。由庶吉士授编修。以谏元夕张灯被杖，贬南京大理左评事，历福建佥事。考满求致仕。家居以读书讲学为事，称“枫山先生”。弘治十六年起南京国子监祭酒。正德二年引疾归。世宗即位，进南京礼部尚书致仕。谥文懿。有《枫山语录》、《枫山集》。